Diari Oficial de la Generalitat Valenciana


Sumari del DOGV 8446, del 18-12-2018 (2018/11057)

Convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques, incloses les Corts, per a la provisió temporal del lloc de treball número 3408 de coordinador o coordinadora de transcripció i correcció, adscrit al Servei de Publicacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11298


Data del document
:   04-12-2018

Organisme emissor
:   Corts Valencianes

Tipus de document
:   Anunci

Descriptors 

:   * concurs administratiu

Convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques, incloses les Corts, per a la provisió temporal del lloc de treball número 3408 de coordinador o coordinadora de transcripció i correcció, adscrit al Servei de Publicacions. [2018/11871]  
MESA DE LES CORTS  
  
Havent rebut la sol·licitud de la cap del Servei de Publicacions de cobrir interinament el lloc de treball de coordinador o coordinadora de transcripció i correcció número 3408, el titular del qual té dret de reserva per trobar-se exercint un lloc de treball de traductor corrector o traductora correctora en situació de millora d'ocupació, el lletrat major, oït el Consell de personal, va elevar a la Mesa de les Corts la proposta d'iniciar el procediment per a cobrir interinament aquest lloc de treball número 3408 i convocar el concurs intern de mèrits corresponent entre el personal funcionari de les Corts que fora titular d'una plaça de transcriptor corrector o transcriptora correctora.  
  
Aprovada per la Mesa de les Corts la convocatòria corresponent, de 6 de novembre de 2018, la comissió de valoració del concurs intern de mèrits referenciat, en la reunió celebrada el dia 14 de novembre de 2018, com que no s'ha presentat cap sol·licitud per a participar en el procediment de selecció, ha acordat declarar desert el concurs intern per a cobrir mitjançant nomenament interí el lloc de número 3408, de coordinador o coordinadora de transcripció i correcció, adscrit al Servei de Publicacions-Secretaria General.  
  
Manifestant la cap del Servei de Publicacions el manteniment de la necessitat de cobrir amb urgència el referit lloc de treball número 3408, de conformitat amb el que estableix l'article 5 del Reglament per a la selecció de personal interí de les Corts, considerant l'informe favorable de fiscalització de la Intervenció de les Corts com també l'informe jurídic, i en exercici de les competències que li atribueixen l'article 34.1 primer del Reglament de les Corts i els articles 86 i 87 de l'Estatut del personal de les Corts, la Mesa de les Corts, en la reunió celebrada el dia 4 de desembre, ha adoptat el següent  
  
  
ACORD  
  
Primer. Aprovar la convocatòria d'un procés abreviat de caràcter públic, obert a funcionaris i funcionàries de carrera al servei de les administracions públiques, incloses les Corts, que reunisquen el requisit de titulació exigit per a cobrir el lloc de treball esmentat, per a la provisió temporal del lloc de treball de coordinador o coordinadora de transcripció i correcció número 3408, adscrit al Servei de Publicacions (subgrup C1, complement de destinació nivell 21 i complement específic CV-15), la cobertura del qual resulta necessària i urgent per al funcionament de les Corts. La convocatòria s'ajustarà a les bases que s'adjunten com a annex a aquest acord.  
  
Segon. El procediment de selecció consta de les fases següents:  
  
Primera fase: qualificació dels mèrits al·legats per les persones aspirants. Aquests mèrits es valoraran ajustant-se al que preveu l'annex del Reglament per a la selecció de personal interí de les Corts de 2 de desembre de 2014.  
Segona fase: realització d'una prova de valencià, relacionada amb les funcions del lloc de treball objecte de la convocatòria.  
  
Tercer. Designar la comissió de valoració composta per:  
Francisco J. Visiedo Mazón, lletrat major de les Corts  
Juan Antonio Martínez Corral, lletrat de les Corts  
Ana Valcárcel Gómez, directora de l'Àrea Administrativa Parlamentària  
Mónica Fernández Arizmendi, cap del Servei de Publicacions  
Manuel Repiso García, representant del Consell de Personal  
Asunción Cabedo Llorens, cap de secció del Departament de Gestió de Personal, que actuarà com a secretària de la comissió  
  
Quart. Informar el Consell de Personal d'aquest acord.  
  
  
Cinqué. Publicar la convocatòria annexa en la pàgina web de les Corts, en el Butlletí Oficial de les Corts i en el Diari Oficial de la Generalitat Valenciana.  
  
Palau de les Corts  
València, 4 de desembre de 2018  
  
El president  
Enric Morera i Català  
El secretari primer  
Emilio Argüeso Torres  
  
  
Convocatòria d'un procés abreviat de caràcter públic obert a funcionaris i funcionàries de carrera al servei de les administracions públiques, incloses les Corts, per a la provisió temporal del lloc de treball número 3408, de coordinador o coordinadora de transcripció i correcció, adscrit al Servei de Publicacions  
  
La Mesa de les Corts, en la reunió celebrada el dia 4 de desembre de 2018, considerant la proposta elevada pel lletrat major i el que disposen els articles 2 i 5 del Reglament per a la selecció de personal interí de les Corts, de 2 de desembre de 2014, ha acordat la convocatòria d'un procés abreviat de caràcter públic obert a funcionaris i funcionàries de carrera al servei de les administracions públiques, incloses les Corts, per a la provisió temporal del lloc de treball número 3408, de coordinador o coordinadora de transcripció i correcció, adscrit al Servei de Publicacions-Secretaria General, la cobertura del qual resulta necessària i urgent per al funcionament de les Corts.  
  
Per això, en l'exercici de la competència atribuïda pels articles 86 i 87 de l'Estatut del personal de les Corts i els articles 4.2 i 5 del Reglament per a la selecció de personal interí de les Corts, es convoca un procés abreviat de caràcter públic obert a funcionaris i funcionàries de carrera al servei de les administracions públiques, inclosa les Corts, que es regirà per les següents:  
  
BASES  
  
Primera  
És objecte d'aquesta convocatòria la selecció d'un o una aspirant, entre funcionaris i funcionàries de carrera al servei de les administracions públiques, incloses les Corts, que reunisquen el requisit de titulació exigit per a cobrir el lloc de treball convocat número 3408, de coordinador o coordinadora de transcripció i correcció, adscrit al Servei de Publicacions-Secretaria General, mitjançant nomenament interí o, si escau, comissió de serveis, pertanyent al grup C1, amb nivell 21 de complement de destinació i complement específic CV-15. El cessament en el lloc de treball es produirà quan desapareguen les circumstàncies que en motiven el nomenament.  
Funcions:  
Les funcions d'aquest lloc de treball, segons figura en la relació de llocs de treball de les Corts de 30 de novembre de 1998, són les següents:  
Depén directament de la cap del Servei de Publicacions.  
Exerceix funcions d'estudi, assessorament i proposta, i li correspon, a més de la realització de les tasques assignades als llocs de transcriptors correctors i transcriptores correctores, les de coordinar, supervisar i controlar el treball d'aquests.  
  
Segona. Requisits de les persones aspirants  
Per a ser admès en el procés abreviat de caràcter públic és necessari reunir els requisits següents:  
a) Ser funcionaris i funcionàries de carrera al servei de les administracions públiques, incloses les Corts.  
b) Estar en possessió del títol de batxiller, formació professional de segon grau o equivalent, o tenir aprovades les proves d'accés a la universitat per a majors de 25 anys.  
  
Tercera  
El procediment de selecció consta de dues fases:  
Primera fase: Consisteix en la qualificació dels mèrits al·legats pels/per les aspirants. Aquests mèrits es valoraran ajustant-se al que preveu l'annex del Reglament per a la selecció de personal interí de les Corts de 2 de desembre de 2014.  
  
El barem per a la qualificació dels mèrits que figura en l'annex citat és el següent:  
  
1. FORMACIÓ  
1.1. Titulacions acadèmiques  
Valoració de les titulacions acadèmiques relacionades directament amb el lloc de treball fins a un màxim de 2,00 punts, d'acord amb l'escala següent:  
- Títol de doctor: 1,50 punts  
- Títol oficial de màster universitari o diploma d'estudis avançats: 1,00 punts  
- Títol de llicenciat universitari o equivalent: 0,90 punts  
- Títol de grau universitari: 0,70 punts  
- Títol universitari mitjà o equivalent: 0,60 punts  
No es valoren com a mèrits aquelles titulacions que figuren com a requisit per a la provisió del lloc de treball ni aquelles que siguen necessàries per a obtenir altres titulacions que siguen superiors a les altres presentades.  
Les titulacions indicades en aquest apartat s'han d'adaptar al que estableix la regulació sobre homologació, declaració d'equivalència a titulacions i a nivell acadèmic i convalidació de títols estrangers d'educació superior als títols o nivells espanyols, i el procediment per a determinar la correspondència als nivells 2 o 3 del marc espanyol de qualificacions per a l'educació superior dels títols oficials d'arquitectura, enginyeria, llicenciatura, arquitectura tècnica, enginyeria tècnica i diplomatura.  
1.2. Cursos de formació i perfeccionament  
a) Valoració fins a un màxim de 4,00 punts de l'assistència a cursos de formació i perfeccionament directament relacionats amb les funcions del lloc de treball que cal cobrir, impartits per institucions públiques i entitats homologades oficialment per a impartir cursos. S'inclouen en aquest apartat els màsters, títols propis universitaris o formació equivalent.  
Els cursos sobre ofimàtica únicament són valorats fins a un màxim de 1,50 punts del total de 4,00 punts que valoren l'assistència a cursos.  
  
La valoració de l'assistència a cada curs s'efectua en funció de la seua duració, en relació a l'escala següent:  
- Fins a 14 hores: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
b) Valoració fins a un màxim de 2,00 punts per haver impartit classes en cursos o activitats formatives relacionats directament amb les funcions del lloc de treball que cal cobrir, impartits per institucions públiques i entitats homologades oficialment per a impartir cursos.  
La valoració de la docència a cada curs s'efectua en funció de la seua duració, en relació a l'escala següent:  
- Fins a 14 hores: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
1.3. Coneixements de valencià  
Els coneixements de valencià es valoren fins a un màxim de 3,5 punts, sempre que s'acredite estar en possessió del títol, certificat o homologació corresponents emesos per la Junta Qualificadora de Coneixements de Valencià, segons l'escala següent:  
- Coneixements de grau oral: 0,75 punts  
- Coneixements de grau elemental: 1,25 punts  
- Coneixements de grau mitjà: 1,75 punts  
- Coneixements de grau superior: 2,25 punts  
Els certificats emesos per la Junta Qualificadora de Coneixements de Valencià de capacitació tècnica es valoren independentment per cada especialitat amb l'escala següent:  
- Llenguatge en els mitjans de comunicació: 0,50 punts  
- Llenguatge administratiu: 0,75 punts  
- Correcció de textos: 1,25 punts  
  
1.4. Coneixement d'altres idiomes  
Pot valorar-se fins a un màxim de 2,40 punts el coneixement de llengües de conformitat amb els sis nivells segons es defineixen en el Marc Comú Europeu de Referència per a les Llengües, en aplicació del Reial decret 1.629/2006, de 29 de desembre, i decrets del Consell 155/2007, de 21 de setembre; 119/2008, de 5 de setembre, com també el Decret 61/2013, de 17 de maig, aplicant la llista de valors següent:  
- Nivell A1: 0,20 punts  
- Nivell A2: 0,40 punts  
- Nivell B1: 0,60 punts  
- Nivell B2: 0,80 punts  
- Nivell C1: 1,00 punts  
- Nivell C2: 1,20 punts  
  
2. Antiguitat i experiència  
2.1. Antiguitat  
Valoració amb 0,02 punts per cada mes complit de servei en actiu en les Corts, en les Corts Generals o en altres parlaments autonòmics, i a raó de 0,01 punts cada mes complit de servei en actiu en altres administracions públiques, fins a un màxim de 4,00 punts.  
  
En cap cas es computen els serveis que hagen sigut prestats simultàniament amb altres ja al·legats i puntuats.  
2.2. Experiència  
Valoració amb 0,02 punts per cada mes complit havent exercit un lloc de treball anàleg al que es cobrirà, fins a un màxim de 2,00 punts.  
  
La puntuació mínima exigida en la valoració de mèrits en la convocatòria per a la provisió temporal del lloc de treball oferit és de 8,00 punts.  
Segona fase: Realització d'una prova de valencià, relacionada amb les funcions del lloc de treball de coordinador o coordinadora de transcripció i correcció a l'efecte de determinar que els aspirants reuneixen el nivell de coneixements suficients per a exercir les funcions del lloc de treball objecte de la convocatòria enumerades en la base primera d'aquesta convocatòria.  
La prova es realitzarà una vegada s'haja valorat el concurs i només hi podran accedir les persones aspirants que hagen obtingut la puntuació mínima exigida en la valoració dels mèrits, d'acord amb el que disposa la base tercera de la convocatòria.  
La prova serà qualificada fins a un màxim de 10,00 punts, i serà necessari obtenir una puntuació mínima de 5,00 punts. Els que no obtinguen la puntuació mínima referida quedaran exclosos del procés selectiu.  
La puntuació assignada per la comissió de valoració per a la prova serà la resultant de la mitjana de la suma de les puntuacions atorgades per cadascun dels membres.  
La convocatòria de la prova serà comunicada amb un termini mínim de 48 hores.  
Una vegada finalitzada aquesta i qualificada per la comissió de valoració, s'obtindrà la puntuació final mitjançant la suma de les qualificacions obtingudes en el concurs de mèrits i en la prova, i es formularà proposta de nomenament per a exercir el lloc de treball oferit, que s'elevarà a la Mesa de les Corts a l'efecte procedir al nomenament interí o l'adscripció en comissió de serveis una vegada obtinguda l'autorització que corresponga de la seua administració d'origen.  
  
Quarta. Sol·licituds  
Els que desitgen participar en el procediment de selecció han de presentar la sol·licitud (segons el model que figura com a annex) dirigida al lletrat major de les Corts en el Registre de les Corts en el termini de deu dies a comptar del següent a la publicació d'aquesta convocatòria en el Butlletí Oficial de les Corts, en el Diari Oficial de la Generalitat Valenciana i en la pàgina web de les Corts (www.cortsvalencianes.es).  
La sol·licitud ha d'acompanyar-se amb els documents que acrediten fefaentment els requisits exigits:  
- Documentació que ha d'adjuntar:  
- Certificació de la condició de funcionari o funcionària de carrera  
  
- Fotocòpia compulsada del DNI  
- Fotocòpia compulsada del títol acadèmic  
- Curriculum vitae  
El personal funcionari de les Corts no ha d'aportar aquesta documentació sinó únicament fer constar en la sol·licitud que desitja al·legar els mèrits que figuren acreditats en el seu expedient personal o acreditar fefaentment els mèrits que al·lega i no figuren acreditats en el seu expedient personal.  
Les publicacions que han de realitzar-se al llarg d'aquest procediment es faran en la web de les Corts (www.cortsvalencianes.es).  
  
Cinquena. Nomenament  
Finalitzat el termini de presentació de sol·licituds, la comissió de valoració es reunirà per a iniciar immediatament el procediment de selecció.  
Una vegada efectuada l'avaluació de les persones concursants, la comissió de valoració formularà la proposta de nomenament per a exercir el lloc de treball oferit a la persona que haja obtingut la qualificació més alta, proposta que elevarà, a través del lletrat major, a la Mesa de les Corts a l'efecte de formalitzar la seua adscripció provisional al lloc en nomenament interí o comissió de serveis, una vegada obtinguda l'autorització que corresponga de la seua administració d'origen.  
  
Si el lloc de treball es cobreix per personal de les Corts, el nomenament interí revestirà la condició de comissió de serveis o millora d'ocupació, d'acord amb el que disposa l'article 7 del Reglament de selecció de personal interí de les Corts.  
L'acord de resolució del procés abreviat de caràcter públic i adscripció assenyalarà la data en què la persona nomenada ha de començar a exercir aquest lloc de treball.  
  
Sisena. Comissió de valoració  
La comissió de valoració estarà composta pels membres següents:  
  
- Francisco J. Visiedo Mazón, lletrat major de les Corts  
- Juan Antonio Martínez Corral, lletrat de les Corts  
- Ana Valcárcel Gómez, directora de l'Àrea Administrativa parlamentària  
- Mónica Fernández Arizmendi, cap del Servei de Publicacions  
- Manuel Repiso García, representant del Consell de Personal  
- Asunción Cabedo Llorens, cap de secció del Departament de Gestió de Personal, que actuarà com a secretària de la comissió  
Tots els membres de la comissió de valoració actuaran amb veu i vot.  
Aquesta comissió se sotmet, en la seua composició i funcionament, a allò que s'ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i al que disposa la normativa que hi siga aplicable.  
  
Setena. Recursos  
Contra les actuacions de la comissió de valoració i contra aquesta resolució es pot interposar un recurs davant la Mesa de les Corts en el termini d'un mes comptador a partir de l'endemà de la seua publicació en el tauler d'anuncis o de la seua notificació, segons el que preveu l'article 54 de l'Estatut del personal de les Corts.  
  
Palau de les Corts  
València, 4 de desembre de 2018  
  
El president  
Enric Morera i Català  
  
El secretari primer  
Emilio Argüeso Torres